ธ.กรุงไทยเตรียมเปิดขายNPAรอบใหม่ทั้งในกทม.-ปริมณฑลเดือนมิถุนายนนี้
นายชัยชาญ พลานนท์ ผู้บริหารกลุ่ม กลุ่มบริหารทรัพย์สินพร้อมขาย ธนาคารกรุงไทย จำกัด (มหาชน) หรือ KTB เปิดเผยว่า ธนาคารเตรียมที่จะจัดประมูลขายทรัพย์ NPA ครั้งต่อไป โดยคาดว่าจะจัดขึ้นประมาณเดือนมิถุนายน 2558 เนื่องจากยังมีประชาชนและนักลงทุนจำนวนมากที่ให้ความสนใจร่วมประมูลซื้อทรัพย์ NPA จากธนาคาร เพราะยังมีทรัพย์ที่อยู่ในทำเล ที่มีศักยภาพในการลงทุน ทั้งในกรุงเทพฯ ปริมณฑล และต่างจังหวัด
13 พ.ค. 2558

นายชัยชาญ พลานนท์ ผู้บริหารกลุ่ม กลุ่มบริหารทรัพย์สินพร้อมขาย ธนาคารกรุงไทย จำกัด (มหาชน) หรือ KTB เปิดเผยว่า ธนาคารเตรียมที่จะจัดประมูลขายทรัพย์ NPA ครั้งต่อไป โดยคาดว่าจะจัดขึ้นประมาณเดือนมิถุนายน 2558 เนื่องจากยังมีประชาชนและนักลงทุนจำนวนมากที่ให้ความสนใจร่วมประมูลซื้อทรัพย์ NPA จากธนาคาร เพราะยังมีทรัพย์ที่อยู่ในทำเล ที่มีศักยภาพในการลงทุน ทั้งในกรุงเทพฯ ปริมณฑล และต่างจังหวัด
ขณะที่การเปิดประมูลขายทรัพย์ NPA ครั้งแรกเมื่อเดือนมีนาคมที่ผ่านมา ประสบความสำเร็จในการขายทรัพย์ประเภทต่างๆ เป็นอย่างดี เนื่องจากมีกลุ่มเป้าหมายทั้งนักลงทุนในทรัพย์ขนาดใหญ่ รวมทั้งผู้ซื้อรายย่อยให้ความสนใจเข้าร่วมยื่นซองประมูลซื้อเกินความคาดหมาย เนื่องจากธนาคารได้ทำการประชาสัมพันธ์ผ่านสื่อต่างๆ เพื่อสร้างการรับรู้และตอกย้ำในตัวทรัพย์ที่เข้าประมูลขาย ทำให้เกิดการแข่งขันยื่นซองเสนอราคาซื้อเป็นจำนวนมาก และสามารถขายทรัพย์ได้ มูลค่าไม่ต่ำกว่า 500 ล้านบาท โดยทรัพย์ที่มีนักลงทุนให้ความสนใจมากที่สุด คือที่ดินเปล่าบนถนนเพชรเกษม และถนนมาลัยแมน อ.เมือง จ.นครปฐม
 
 